Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 1991. évi XXXIV. törvény módosítása
Paragraph Index: 996

194. § (1) Az Szjtv. 26. §-ának (18) bekezdése helyébe a következõ rendelkezés lép: „(18) A szerencsejáték-szervezõ a 2. § (4) bekezdésének b) és d) pontjaiban és az (5) bekezdésben meghatározott személyi megfelelõségének folyamatosan fenn kell állnia, az állami adóhatóság pedig a személyi megfelelõség meglétét köteles ellenõrizni. A személyi megfelelõség folyamatos fennállását vélelmezni kell a határidõben benyújtott meghosszabbításra irányuló kérelem jogerõs elbírálásáig. A szervezõnek a személyi megfelelõség meghosszabbítására irányuló kérelmet a személyi megfelelõség lejárata elõtt legalább 10 munkanappal be kell nyújtania az állami adóhatósághoz. Ha a szerencsejáték-szervezõ e kötelezettségének nem tesz eleget, vagy személyi megfelelõsége nem áll fenn, akkor az állami adóhatóság megállapítja a szerencsejáték-szervezõ részére kiállított engedélyek érvénytelenségét és a szerencsejáték-szervezõi tevékenység megszûnését.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes